Norges Bank (Drammen)

Norges Banks bygning i Drammen ble bygget på Strømsø torg i tidsrommet 1840–42 etter tegninger av arkitekt Christian Herman Malling. Malling fungerte også som byggmester. Bygningen ble reist etter at Norges Bank hadde etablert en avdeling i Drammen, 22. januar 1838. I årene frem til bankbygningen på Strømsø torg sto ferdig i oktober 1842 hadde banken lokaler i kjøpmann Jørgen Fuglesangs gård på Bragernes. I 1930-årene ble bygningen modernisert innvendig. Bygningen ble fredet i 1977. Etter at Norges Bank la ned avdelingen i 1988 ble bygningen benyttet som kafé og diskotek. Da dette ble nedlagt ble bygningen i desember 2000 kjøpt av Sparebanken Øst med den hensikt å hindre at den ble klubblokaler for MC-klubben Bandidos. Etter en modernisering av bygningen ble den igjen tatt i bruk som banklokaler våren 2003, og Sparebanken Øst ble samme høst belønnet med Drammen kommunes byggeskikkpris for ombyggingen.

 Referanser 

Kilder

 Geir Tandberg Steigan: Norges Bank, avdeling Drammen
 Norges Bank-bygget fra Øst eiendom

Kategori:Kulturminner i Drammen
Kategori:Fredete byggverk i Buskerud